wickkiey/tamil-wikipedia-chunked huggingface dataset:
# கோவிந்தசாமி பழனிவேல்

## வாழ்க்கைக் குறிப்பு

### மலேசிய அருங்காட்சியகத்தில் ஆய்வாளர் பணி

பின்னர் அவர் மலேசிய தேசிய அருங்காட்சியகத்தில் உதவி ஆய்வாளராகப் பணிபுரிந்தார். 1974-இல், அவர் பினாங்கு பயனீட்டாளர் சங்கத்தில் பணிபுரிய பினாங்கு சென்றார். அங்கு செயல் இயக்குநராக பதவியில் அமர்த்தப்பட்டார். 1977-ஆம் ஆண்டில் மலேசிய அரசாங்கத்தின் பெர்னாமா செய்தி நிறுவனத்தில் ஒரு பத்திரிகையாளராகச் சேர்ந்தார். அங்கு அவர் பொருளாதார செய்தி ஆசிரியராக பதவி உயர்த்தப்பட்டார். இந்தக் காலக் கட்டத்தில்தான் அவர் ம.இ.கா.வின் தலைவரும், பொதுப் பணித்துறை அமைச்சருமான ச. சாமிவேலு அவர்களுக்குச் செய்திச் செயலாளராகப் பணிபுரிய அழைக்கப்பட்டார்.
# கோவிந்தசாமி பழனிவேல்

## வாழ்க்கைக் குறிப்பு

### 2008-ஆம் ஆண்டு பொதுத் தேர்தல்

1990-ஆம் ஆண்டில் நாட்டின் பொதுத் தேர்தலில் வேட்பாளராகத் தேர்ந்தெடுக்கப்பட்டார். அதன் பின்னர் 2008 மார்ச் 8-ஆம் தேதி வரையில் ஒவ்வொரு பொதுத் தேர்தலிலும் வெற்றி பெற்று வந்தார். 2008-ஆம் ஆண்டில் ஆளும் கூட்டணிக்கு எதிரான வாக்காளர்களின் உணர்வு அலைகளினால்; 2008-ஆம் ஆண்டு பொதுத் தேர்தலில் பழனிவேல் தோல்வி அடைந்தார். அந்தத் தேர்தலில் ஆளும் பாரிசான் நேசனல் கூட்டணி பதின்மூன்றில் நான்கு மாநிலங்களை எதிர்க்கட்சிகளிடம் இழந்தது; அத்துடன் நாடாளுமன்றத்தில் மூன்றில் இரண்டு பங்கு பெரும்பான்மையையும் இழந்தது.
# கோவிந்தசாமி பழனிவேல்

## வாழ்க்கைக் குறிப்பு

### மலேசிய மகளிர், குடும்பம் மற்றும் சமூக மேம்பாட்டு அமைச்சு

தேசிய ஒருமைப்பாட்டு அமைச்சின் நாடாளுமன்றச் செயலாளராக பழனிவேல் நியமிக்கப்பட்டதன் மூலம் அவரின் அரசாங்கப் பதவிகள் ஆரம்பமாகின. அதன் பின்னர் 1999 முதல் 2004 வரை மலேசிய கிராமப்புற மேம்பாட்டுத் துறையின் துணை அமைச்சராக இருந்தார். பின்னர் அவர் குடும்ப மேம்பாட்டு நலத் துறையின் துணை அமைச்சராக நியமிக்கப்பட்டார். 2008-ஆம் ஆண்டு பொதுத் தேர்தலில் பழனிவேல் தோல்வி அடையும் வரையில் அவர் துணை அமைச்சராகத் தொடர்ந்தார்.
# கோவிந்தசாமி பழனிவேல்

## வாழ்க்கைக் குறிப்பு

### டெலிகாம் மலேசியா

பழனிவேல் டோட்டோ அமைப்பின் வணிக ஆலோசகராகவும்; இருந்தார். டெலிகாம் மலேசியா நிறுவனத்தின் இயக்குநர்கள் ஒருவராகவும் இருந்தார்.
# கோவிந்தசாமி பழனிவேல்

## தனிப்பட்ட வாழ்க்கை

பழனிவேலின் மனைவியின் பெயர் டத்தின் கனகம் பழனிவேலை (*Datin Kanagam*). இவர்களுக்கு நான்கு மகன்கள் உள்ளனர்.
# கோவிந்தசாமி பழனிவேல்

## இறப்பு

2025 சூன் 17 அன்று பழனிவேல் தனது 76-ஆவது அகவையில் காலமானார்.
# ஐக்கிய தேசிய முற்போக்குக் கூட்டணி

:<small>*சில நேரங்களில் மூன்றாவது அணி என்று வழங்கப்படுகிறது. 1996-98 மூன்றாம் அணிக்கு, ஐக்கிய முன்னணி (இந்தியா) பார்க்கவும் .1989-91ல் ஆட்சி புரிந்த கூட்டணிக்கு, தேசிய முன்னணி (இந்தியா) பார்க்கவும்.*</small>  
**ஐக்கிய தேசிய முற்போக்குக் கூட்டணி** 2009 இந்திய நாடாளுமன்றத் தேர்தலுக்காக உருவாக்கப்பட்ட ஒரு கூட்டணி. இடதுசாரி கட்சிகளும் மாநில கட்சிகள் சிலவும் இணைந்து இதனை உருவாக்கின. இது மார்ச் 12, 2009 அன்று பத்து வெவ்வேறு அரசியல் கட்சிகளின் கூட்டணியாக பெங்களூருவிலிருந்து 50 கி.மீ தொலைவில் உள்ள டொப்பாசு பேட்டையில் நடந்த பொதுக்கூட்டத்தில் உருவானது.. அப்போது வெளியிட்ட அறிக்கையில் பின்வருமாறு கூறப்பட்டிருந்தது:
<blockquote>
செல்வந்தர்களுக்கு துணைநிற்கும் பொருளியல் கொள்கைகளைக் கொண்ட தேசியக் கட்சிகள் இந்திய தேசிய காங்கிரசு மற்றும் பாரதிய ஜனதா கட்சி போன்றவற்றிற்கு எதிராகவும் மதவாத மற்றும் தாராண்மைவாத சக்திகளின் வளர்ச்சிக்கெதிராகவும் விவசாயிகள்,நலிவடைந்தோர்,தொழிலாளர்,பிற பிற்பட்ட வகுப்பினர் மற்றும் தலித்துகள்,பெண்கள்,சிறுபான்மையினர்,இளைஞர்கள் நலனைக் கருத்தில் கொண்டும் இந்த மூன்றாம் அணி உருவாகிறது
</blockquote>  
2009 பொதுத்தேர்தலில் படுதோல்வி அடைந்ததால், இக்கூட்டணி சிதறியது. தேர்தலுக்குப் பின்னர் இதில் அங்கம் வகித்த கட்சிகள் தன்னிச்சையாக செயல்படத் தொடங்கி விட்டன.ஜூன் 18, 2007ல், ஆந்திர முன்னாள் முதல்வர் சந்திரபாபு நாயுடு , உத்தரப் பிரதேச முன்னாள் முதல்வர் முலாயம் சிங் யாதவ் , ஹரியானா முன்னாள் முதல்வர் ஓம் பிரகாஷ் சவுதாலா ஆகியோருக்கு, தமிழக சட்டப்பேரவை எதிர்க்கட்சித் தலைவரும், அதிமுக பொதுச் செயலாளருமான ஜெ.ஜெயலலிதா விருந்து அளித்தார் . என்று அழைக்கப்படும் மூன்றாவது முன்னணியை உருவாக்குவதாக அறிவித்தார் ஐக்கிய தேசிய முற்போக்குக் கூட்டணி .அந்தக் கூட்டணியின் ஒருங்கிணைப்பாளராகவும் ஜெவும் சந்திரபாபு நாயுடு தலைவராகவும் இருந்தார்.
# ஐக்கிய தேசிய முற்போக்குக் கூட்டணி

## உறுப்பினர் கட்சிகள்

| கட்சிகள் | மக்களவை உறுப்பினர்கள் 2009 தேர்தலுக்கு முன் | மக்களவை உறுப்பினர்கள் 2009 தேர்தலுக்கு பின் |
| --- | --- | --- |
| இடது முன்னணி (இந்தியா) | 53 | 24 |
| பகுஜன் சமாஜ் கட்சி<sup>**க**</sup> | 19 | 21 |
| தெலுங்கு தேசம் கட்சி | 5 | 6 |
| அனைத்திந்திய அண்ணா திராவிட முன்னேற்றக் கழகம் (அ.இ.அ.தி.மு.க) | 0 | 9 |
| ஜனதா தளம் (மதசார்பற்ற)<sup>**ச**</sup> | 4 | 3 |
| அரியானா ஜன்கித் காங்கிரசு | 0 | 1 |
| பிஜு ஜனதா தளம் (BJD) | 11 | 14 |
| பாட்டாளி மக்கள் கட்சி (PMK) | 6 | 0 |
| மறுமலர்ச்சி திராவிட முன்னேற்றக் கழகம் (MDMK) | 4 | 1 |
| **மொத்தம்** | 102 | 79 |
- **க**: 2009 பொதுத்தேர்தலுக்குப் பின்னர் ஐக்கிய முற்போக்குக் கூட்டணி அரசுக்கு வெளியிலிருந்து ஆதரவு நல்குபவை
- **ச**: 2009 பொதுத்தேர்தலுக்குப் பின்னர் மூன்றாம் அணியிலிருந்து விலகி ஐக்கிய முற்போக்குக் கூட்டணி அரசுடன் இணைந்தவை.  
மூலம்:
# ஜோசப் ஆபிரகாம்

**ஜோசப் கணபதிப்ளாக்கல் ஆபிரகாம்** (பிறப்பு 11 செப்டம்பர் 1981) கேரள மாநிலத்தைச் சேர்ந்த ஓர் இந்திய தடகள வீரர். இவர் தற்போது 400 மீட்டர் தடையோட்டத்தில் தேசிய சாதனையான 49.51 வினாடிகளை 26 ஆகத்து 2007 இல் ஒசாகோவில் நடந்த உலக தடகள சாதனைப் போட்டிகளில் ஏற்படுத்தியவர். இவ்வருடம் குவாங்சோவில் நடந்த நடந்த ஆசிய விளையாட்டுப் போட்டிகளில் 400 மீ தடையோட்டத்தில் தங்கப் பதக்கம் வென்று சாதனை புரிந்துள்ளார்.
# யாழ்ப்பாண கிராம அலுவலர் பிரிவுகள்

இலங்கையின் யாழ் மாவட்ட கிராம அலுவலர் பிரிவுகளின் பட்டியல். (கிராம சேவையாளர் பிரிவு இலக்கமும் கிராம சேவையாளர் பிரிவும்)
# யாழ்ப்பாண கிராம அலுவலர் பிரிவுகள்

## கிராம சேவையாளர் பிரிவு

### நெடுந்தீவு

1. யா/1 நெடுந்தீவு மேற்கு
1. யா/2 நெடுந்தீவு தெற்கு
1. யா/3 நெடுந்தீவு மத்தி மேற்கு
1. யா/4 நெடுந்தீவு மத்தி
1. யா/5 நெடுந்தீவு மத்தி கிழக்கு
1. யா/6 நெடுந்தீவு கிழக்கு
# யாழ்ப்பாண கிராம அலுவலர் பிரிவுகள்

## கிராம சேவையாளர் பிரிவு

### வேலணை

1. யா/7 மண்டைதீவு கிழக்கு
1. யா/8 மண்டைதீவு மேற்கு
1. யா/9 மண்டடதீவு தெற்கு
1. யா/10 அல்லைப்பிட்டி
1. யா/11 மண்கும்பான்
1. யா/12 வேலணை வடக்கு
1. யா/13 வேலணை வடகிழக்கு
1. யா/14 வேலணை கிழக்கு
1. யா/15 வேலணை தென்கிழக்கு
1. யா/16 வேலணை மத்தி கிழக்கு
1. யா/17 வேலணை தெற்கு
1. யா/18 வேலணை மத்தி மேற்கு
1. யா/19 வேலணை மேற்கு
1. யா/20 சரவணை கிழக்கு
1. யா/21 சரவணை மேற்கு
1. யா/22 புங்குடுதீவு வடகிழக்கு
1. யா/23 புங்குடுதீவு கிழக்கு
1. யா/24 புங்குடுதீவு தென் கிழக்கு
1. யா/25 புங்குடுதீவு கிழக்கு மேற்கு
1. யா/26 புங்குடுதீவு தெற்கு
1. யா/27 புங்குடுதீவு வடக்கு
1. யா/28 புங்குடுதீவு வடமத்தி
1. யா/29 புங்குடுதீவு தென் மேற்கு
1. யா/30 புங்குடுதீவு மத்தி மேற்கு
1. யா/31 புங்குடுதீவு மத்தி கிழக்கு
1. யா/32 புங்குடுதீவு வட மேற்கு
1. யா/33 புங்குடுதீவு மேற்கு
1. யா/34 நயினாதீவு வடக்கு
1. யா/35 நயினாதீவு மத்தி
1. யா/36 நயினாதீவு தெற்கு
# யாழ்ப்பாண கிராம அலுவலர் பிரிவுகள்

## கிராம சேவையாளர் பிரிவு

### ஊர்காவற்துறை

1. யா/37 அனலைதீவு வடக்கு
1. யா/38 அனலைதீவு தெற்கு
1. யா/39 எழுவை தீவு
1. யா/49 ஊர்காவற்துறை
1. யா/50 பருத்தியடைப்பு
1. யா/51 கரம்பன்
1. யா/52 கரம்பன் கிழக்கு
1. யா/53 கரம்பன் தென்கிழக்கு
1. யா/54 கரம்பன் மேறகு
1. யா/55 நாரந்தனை வடக்கு
1. யா/56 நாரந்தனை வட மேற்கு
1. யா/57 நாரந்தனை
1. யா/58 நாரந்தனை தெற்கு
1. யா/59 சுருவில்
1. யா/60 புளியங்கூடல்
# யாழ்ப்பாண கிராம அலுவலர் பிரிவுகள்

## கிராம சேவையாளர் பிரிவு

### காரைநகர்

1. யா/40 காரைநகர் மேற்கு
1. யா/41 காரைநகர் வடமேற்கு
1. யா/42 காரைநகர் கிழக்கு
1. யா/43 காரைநகர் தென்கிழக்கு
1. யா/44 காரைநகர் தெற்கு
1. யா/45 காரைநகர் தென்மேற்கு
1. யா/46 காரைநகர் வடக்கு
1. யா/47 காரைநகர் வடகிழக்கு
1. யா/48 காரைநகர் மத்தி
# யாழ்ப்பாண கிராம அலுவலர் பிரிவுகள்

## கிராம சேவையாளர் பிரிவு

### யாழ்ப்பாணம்

1. யா/61 நெடுங்குளம்
1. யா/62 கொழும்புத்துறை கிழக்கு
1. யா/63 கொழும்புத்துறை மேற்கு
1. யா/64 பாசையூர் கிழக்கு
1. யா/65 பாசையூர் மேறகு
1. யா/66 ஈச்சமோட்டை
1. யா/67 திருநகர்
1. யா/68 றெக்கிளமேசன் கிழக்கு
1. யா/69 றெக்கிளமேசன் மேற்கு
1. யா/70 குருநகர் கிழக்கு
1. யா/71 குருநகர் மேற்கு
1. யா/72 சின்னக்கடை
1. யா/73 யாழ்நகர கிழக்கு
1. யா/74 யாழ்நகர் மேற்கு
1. யா/75 சுண்டுக்குளி தெற்கு
1. யா/76 சுண்டுக்குளிி வடக்கு
1. யா/77 மருதடி
1. யா/78 அத்தியடி
1. யா/79 சிராம்பையடி
1. யா/80 கோட்டை
1. யா/82 வண்ணார்பண்ணை
1. யா/83 கொட்டடி
1. யா/84 நாவாந்துறை தெற்கு
1. யா/85 நாவாந்துறை வடக்கு
1. யா/86 மூர் விதி தெற்கு
1. யா/87 மூர் விதி வடக்கு
1. யா/88 புதிய மூர் வீதி
# யாழ்ப்பாண கிராம அலுவலர் பிரிவுகள்

## கிராம சேவையாளர் பிரிவு

### நல்லூர்

1. யா/89 அரியாலை தென்கிழக்கு
1. யா/90 அரியாலை கிழக்கு
1. யா/91 அரியாலை வடமேற்கு
1. யா/92 அரியாலை மத்தி மேற்கு
1. யா/93 அரியாலை தென்மேற்கு
1. யா/94 அரியாலை வடமத்தி
1. யா/95 அரியாலை மத்தி
1. யா/96 அரியாலை மத்தி தெற்கு
1. யா/97 ஐயனார் கோவிலடி
1. யா/98 வண்ணார்பண்ணை வடக்கு
1. யா/99 வண்ணார்பண்ணை வடமேற்கு
1. யா/100 வண்ணார்பண்ணை கிழக்கு
1. யா/101 நீராவியடி
1. யா/102 கந்தர்மடம் வடமேற்கு
1. யா/103 கந்தர்மடம் வடகிழக்கு
1. யா/104 கந்தர்மடம் தென்மேற்கு
1. யா/105 கந்தர்மடம் தென் கிழக்கு
1. யா/106 நல்லூர் வடக்கு
1. யா/107 நல்லூர் ராஜதானி
1. யா/108 நல்லூர் தெற்கு
1. யா/109 சங்கிலியன் தோப்பு
1. யா/110 திருநெல்வேலி மேற்கு
1. யா/111 திருநெல்வேலி மத்திதெற்கு
1. யா/112 திருநெல்வேலி தென்கிழக்கு
1. யா/113 திருநெல்வேலி வடகிழக்கு
1. யா/114 திருநெல்வேலி மத்திவடக்கு
1. யா/115 கோண்டாவில் வடமேற்கு
1. யா/116 கோண்டாவில் தென்மேற்கு
1. யா/117 கோண்டாவில் மத்திமேற்கு
1. யா/118 கோண்டாவில் மத்திகிழக்கு
1. யா/119 கோண்டாவில் வடகிழக்கு
1. யா/120 கோண்டாவில் தென்கிழக்கு
1. யா/121 கொக்குவில் வடகிழக்கு
1. யா/122 கொக்குவில் கிழக்கு
1. யா/123 கொக்குவில் தென்கிழக்கு
1. யா/124 கொக்குவில் வடமேற்கு
1. யா/125 கொக்குவில் மேற்கு
1. யா/126 கொக்குவில் மத்திகிழக்கு
1. யா/127 கொக்குவில் தென்மேற்கு
1. யா/128 கொக்குவில் மத்திமேற்கு
# யாழ்ப்பாண கிராம அலுவலர் பிரிவுகள்

## கிராம சேவையாளர் பிரிவு

### சண்டிலிப்பாய்

1. யா/129 சுதுமலை வடக்கு
1. யா/130 சுதுமலை தெற்கு
1. யா/131 சாவற்காடு
1. யா/132 உயரப்புலம்
1. யா/133 ஆனைக்கோட்டை
1. யா/134 நவாலி வடக்கு
1. யா/135 நவாலி கிழக்கு
1. யா/136 நவாலி தெற்கு
1. யா/137 மானிப்பாய் வடக்கு
1. யா/138 மானிப்பாய் கிழக்கு
1. யா/139 மானிப்பாய் தெற்கு
1. யா/140 மானிப்பாய் மேற்கு
1. யா/141 சண்டிலிப்பாய் வடக்கு
1. யா/142 சண்டிலிப்பாய் மத்தி
1. யா/143 சண்டிலிப்பாய் மேற்கு
1. யா/144 மாகியப்பிட்டி
1. யா/145 வடலியடைப்பு
1. யா/146 பண்டத்தரிப்பு
1. யா/147 பிரான்பற்று
1. யா/148 சில்லாலை வடக்கு
1. யா/149 சில்லாலை தெற்கு
1. யா/150 மாதகல் கிழக்கு
1. யா/151 மாதகல் தெற்கு
1. யா/152 மாதகல் மேற்கு
1. யா/153 பெரியவிளான்
1. யா/154 மாரீசன்கூடல்
1. யா/155 இளவாலை
1. யா/156 முள்ளானை
1. யா/157 வட்டு கிழக்கு
# யாழ்ப்பாண கிராம அலுவலர் பிரிவுகள்

## கிராம சேவையாளர் பிரிவு

### சங்கானை

1. யா/158 வட்டு வடக்கு
1. யா/159 சங்கரத்தை
1. யா/160 அராலி மேற்கு
1. யா/161 அராலி மத்தி
1. யா/162 அராலி தெற்கு
1. யா/163 அராலி கிழக்கு
1. யா/164 அராலி வடக்கு
1. யா/165 வட்டு தெற்கு
1. யா/166 வட்டு தென்மேற்கு
1. யா/167 வட்டு மேற்கு
1. யா/168 தொல்புரம் கிழக்கு
1. யா/169 தொல்புரம் மேற்கு
1. யா/170 பொன்னாலை
1. யா/171 மூளாய்
1. யா/172 சுழிபுரம் மேற்கு
1. யா/173 சுழிபுரம் மத்தி
1. யா/174 சுழிபுரம் கிழக்கு
1. யா/175 பண்ணாகம்
1. யா/176 பனிப்புலம்
1. யா/177 சித்தன்கேணி
1. யா/178 சங்கானை கிழக்கு
1. யா/179 சங்கானை மேற்கு
1. யா/180 சங்கானை தெற்கு
1. யா/181 சங்கானை மத்தி
# யாழ்ப்பாண கிராம அலுவலர் பிரிவுகள்

## கிராம சேவையாளர் பிரிவு

### உடுவில்

1. யா/182 உடுவில் தென் மேற்கு
1. யா/183 உடுவில் தென் கிழக்கு
1. யா/184 உடுவில் மத்தி
1. யா/185 உடுவில் வட மத்தி
1. யா/186 உடுவில் வடக்கு
1. யா/187 சங்குவேலி
1. யா/188 இணுவில் தென்மேற்கு
1. யா/189 இணுவில் கிழக்கு
1. யா/190 இணுவில் வடகிழக்கு
1. யா/191 இணுவில் மேற்கு
1. யா/192 தாவடி தெற்கு
1. யா/193 தாவடி கிழக்கு
1. யா/194 தாவடி வடக்கு
1. யா/195 சுன்னாகம் நகர் வடக்கு
1. யா/196 சுன்னாகம் நகர் தெற்கு
1. யா/197 சுன்னாகம் நகர் கிழக்கு
1. யா/198 சுன்னாகம் நகர் மத்தி
1. யா/199 சுன்னாகம் நகர் மேற்கு
1. யா/200 கந்தரோடை
1. யா/201 ஏழாலை மேற்கு
1. யா/202 ஏழாலை தென்மேற்கு
1. யா/203 ஏழாலை தெற்கு
1. யா/204 ஏழாலை கிழக்கு
1. யா/205 ஏழாலை வடக்கு
1. யா/206 ஏழாலை மத்தி
1. யா/207 புன்னாலைக்கட்டுவன் தெற்கு
1. யா/208 புன்னாலைக்கட்டுவன் வடக்கு
1. யா/209 ஈவினை
1. யா/210 குப்பிளான் தெற்கு
1. யா/211 குப்பிளான் வடக்கு
# யாழ்ப்பாண கிராம அலுவலர் பிரிவுகள்

## கிராம சேவையாளர் பிரிவு

### தெல்லிப்பழை

1. யா/212 மல்லாகம் தெற்கு
1. யா/213 மல்லாகம் மத்தி
1. யா/214 மல்லாகம் வடக்கு
1. யா/215 அளவெட்டி வடக்கு
1. யா/216 அளவெட்டி மத்தி
1. யா/217 அளவெட்டி கிழக்கு
1. யா/218 கணேஸ்வரம்
1. யா/219 அளவெட்டி தெற்கு
1. யா/220 அளவெட்டி மேற்கு
1. யா/221 இளவாலை வடக்கு
1. யா/222 இளவாலை வடமேற்கு
1. யா/223 வித்தகபுரம்
1. யா/224 பன்னாலை
1. யா/225 கொல்லங்கலட்டி
1. யா/226 நகுலேஸ்வரம்
1. யா/227 தெல்லிப்பழை கிழக்கு
1. யா/228 தெல்லிப்பழை
1. யா/229 துர்க்காபுரம்
1. யா/230 தந்தை செல்வர புரம்
1. யா/231 மாவிட்டபுரம்
1. யா/232 மாவிட்டபுரம் தெற்கு
1. யா/233 காங்கேசன்துறை மேற்கு
1. யா/234 காங்கேசன்துறை மத்தி
1. யா/235 காங்கேசன்துறை தெற்கு
1. யா/236 பளை வீமன்காமம் வடக்கு
1. யா/237 பளை வீமன்காமம் தெற்கு
1. யா/238 கட்டுவன்
1. யா/239 கட்டுவன் மேற்கு
1. யா/240 தென்மயிலை
1. யா/241 வறுத்தலைவிளான்
1. யா/242 குரும்பசிட்டி
1. யா/243 குரும்பசிட்டி கிழக்கு
1. யா/244 வசாவிளான் கிழக்கு
1. யா/245 வசாவிளான் மேற்கு
1. யா/246 மயிலிட்டி வடக்கு
1. யா/247 தையிட்டி கிழக்கு
1. யா/248 மயிலிட்டித்துறை தெற்கு
1. யா/249 தையிட்டி வடக்கு
1. யா/250 தையிட்டி தெற்கு
1. யா/251 மயிலிட்டித்துறை வடககு
1. யா/252 பலாலி தெற்கு
1. யா/253 பலாலி கிழக்கு
1. யா/254 பலாலி வடக்கு
1. யா/255 பலாலி வடமேற்கு
1. யா/256 பலாலி மேற்கு
# யாழ்ப்பாண கிராம அலுவலர் பிரிவுகள்

## கிராம சேவையாளர் பிரிவு

### கோப்பாய்

1. யா/257 இருபாலை தெற்கு
1. யா/258 இருபாலை கிழக்கு
1. யா/259 கல்வியங்காடு
1. யா/260 கோப்பாய் தெற்கு
1. யா/261 கோப்பாய் மத்தி
1. யா/262 கோப்பாய் வடக்கு
1. யா/263 உரும்பிராய் மேற்கு
1. யா/264 உரும்பிராய் வடக்கு
1. யா/265 உரும்பிராய் தெற்கு
1. யா/266 உரும்பிராய் கிழக்கு
1. யா/267 ஊரெழு
1. யா/268 நீர்வேலி தெற்கு
1. யா/269 நீர்வேலி வடக்கு
1. யா/270 நீர்வேலி மேற்கு
1. யா/271 சிறுப்பிட்டி கிழக்கு
1. யா/272 சிறுப்பிட்டி மேற்கு
1. யா/273 புத்தூர் மேற்கு
1. யா/274 புத்தூர் வடக்கு
1. யா/275 நவக்கிரி
1. யா/276 ஆவரங்கால் கிழக்கு
1. யா/277 ஆவரங்கால் மேற்கு
1. யா/278 புத்தூர் கிழக்கு
1. யா/279 அச்செழு
1. யா/280 வாதரவத்தை
1. யா/281 பத்தைமேனி
1. யா/282 தம்பாலை கதிரிப்பாய்
1. யா/283 இடைக்காடு
1. யா/284 வளலாய்
1. யா/285 அச்சுவேலி வடக்கு
1. யா/286 அச்சுவேலி தெற்கு
1. யா/287 அச்சுவேலி மேற்கு
# யாழ்ப்பாண கிராம அலுவலர் பிரிவுகள்

## கிராம சேவையாளர் பிரிவு

### சாவகச்சேரி

1. யா/288 கைதடி வடக்கு
1. யா/289 கைதடி கிழக்கு
1. யா/290 கைதடி மத்தி
1. யா/291 கைதடி தெற்கு
1. யா/292 கைதடி தென்கிழக்கு
1. யா/293 கைதடி மேற்கு
1. யா/294 நாவற்குழி மேற்கு
1. யா/295 நாவற்குழி கிழக்கு
1. யா/296 கோயிலாக்கண்டி
1. யா/297 கைதடி நாவற்குழி
1. யா/298 மறவன்புலேர
1. யா/299 தனங்கிளப்பு
1. யா/300 சாவகச்சேரி நகர்
1. யா/301 கோவில்குடியிருப்பு
1. யா/302 சங்கத்தானை
1. யா/303 சாவகச்சேரி வடக்கு
1. யா/304 மட்டுவில்
1. யா/305 கல்வயல்
1. யா/306 நுணாவில் கிழக்கு
1. யா/307 நுணாவில் மத்தி
1. யா/308 நுணாவில் மேற்கு
1. யா/309 கைதடி நுணாவில்
1. யா/310 தென் மட்டுவில்
1. யா/311 மடடுவில் நுணாவில்
1. யா/312 மட்டுவில் மத்தி
1. யா/313 மட்டுவில் வடக்கு
1. யா/314 மட்டுவில் கிழக்கு
1. யா/315 சந்திரபுரம்
1. யா/316 சரசாலை தெற்கு
1. யா/317 சரசாலை வடக்கு
1. யா/318 மீசாலை கிழக்கு
1. யா/319 மீசாலை மேற்கு
1. யா/320 இராமாவில்
1. யா/321 மீசாலை வடக்கு
1. யா/322 அல்லாரை
1. யா/323 வெள்ளாம்போக்கட்டி
1. யா/324 கச்சாய்
1. யா/325 பாலாவி
1. யா/326 கொடிகாமம்
1. யா/327 கொடிகாமம்
1. யா/328 கொடிகாமம்
1. யா/329 உசன்
1. யா/330 கரம்பகம்
1. யா/331 விடத்தல்பளை
1. யா/332 கொற்பெலி
1. யா/333 எழுதுமட்டுவாள் தெற்கு
1. யா/334 எழுதுமட்டுவாள் வடக்கு
1. யா/335 மிருசுவில் வடக்கு
1. யா/336 மிருசுவில் தெற்கு
1. யா/337 குடமியன்
1. யா/338 நாவற்காடு
1. யா/339 வரணி வடக்கு
1. யா/340 மாசேரி
1. யா/341 இடைக்குறிச்சி
1. யா/342 கரம்பைக்குறிச்சி
1. யா/343 வரணி இயற்ராலை
1. யா/344 தாவளை இயற்றாலை
1. யா/345 மந்துவில் கிழக்கு
1. யா/346 மந்துவில் மேற்கு
1. யா/347 மந்துவில் வடக்கு
# யாழ்ப்பாண கிராம அலுவலர் பிரிவுகள்

## கிராம சேவையாளர் பிரிவு

### கரவெட்டி

1. யா/348 கரணவாய் தெற்கு
1. யா/349 கரணவாய் மேற்கு
1. யா/350 கரணவாய்
1. யா/351 கரணவாய் கிழக்கு
1. யா/352 உடுப்பிட்டி
1. யா/353 உடுப்பிட்டி வடக்கு
1. யா/354 உடுப்பிட்டி தெற்கு
1. யா/355 வல்வெட்டி
1. யா/356 வல்வெட்டி மத்தி
1. யா/357 சமரபாகு
1. யா/358 இமையாணன்
1. யா/359 இமையாணன் மேற்கு
1. யா/360 கரணவாய் வடக்கு
1. யா/361 கரணவாய் வட மேற்கு
1. யா/362 கரணவாய் மத்தி
1. யா/363 கரவெட்டி மேற்கு
1. யா/364 கரவெட்டி வடக்கு
1. யா/365 கரவெட்டி தெற்கு
1. யா/366 மாத்தோணி
1. யா/367 கரவெட்டி மத்தி
1. யா/368 கரவெட்டி கிழக்கு
1. யா/369 கட்டைவேலி
1. யா/370 துன்னாலை தெற்கு
1. யா/371 துன்னாலை கிழக்கு
1. யா/372 துன்னாலை
1. யா/373 துன்னாலை மத்தி
1. யா/374 துன்னாலை மேற்கு
1. யா/375 நெல்லியடி வடக்கு
1. யா/376 நெல்லியடி
1. யா/377 நெல்லியடி கிழக்கு
1. யா/378 அல்வாய்
1. யா/379 அல்வாய் தெற்கு
1. யா/380 அல்வாய் கிழக்கு
1. யா/381 அத்தை
1. யா/382 கப்பூது
# யாழ்ப்பாண கிராம அலுவலர் பிரிவுகள்

## கிராம சேவையாளர் பிரிவு

### பருத்தித்துறை

1. யா/383 தொண்டமானாறு தெற்கு
1. யா/384 தொண்டமானாறு வடக்கு
1. யா/385 கெருடாவில் தெற்கு
1. யா/386 கெருடாவில் வடக்கு
1. யா/387 கெருடாவில் கிழக்கு
1. யா/388 வல்வெட்டித்துறை வட மேற்கு
1. யா/389 வல்வெட்டித்துறை வட மத்தி
1. யா/390 வல்வெட்டித்துறை வட கிழக்கு
1. யா/391 வல்வெட்டித்துறை தென் மேற்கு
1. யா/392 வல்வெட்டித்துறை தென் கிழக்கு
1. யா/393 பொலிகண்டி மேற்கு
1. யா/394 பொலிகண்டி கிழக்கு
1. யா/395 பொலிகண்டி தெற்கு
1. யா/396 அல்வாய் மேற்கு
1. யா/397 அல்வாய் வட மேற்கு
1. யா/398 அல்வாய் வட மத்தி
1. யா/399 வியாபாரிமூலை
1. யா/400 அல்வாய் வடக்கு
1. யா/401 பருத்தித்துறை
1. யா/402 பருத்தித்துறை தெற்கு
1. யா/403 பருத்தித்துறை கிழக்கு
1. யா/404 தும்பளை
1. யா/405 தும்பளை கிழக்கு
1. யா/406 கற்கோவளம்
1. யா/407 புலோலி வடக்கு
1. யா/408 புலோலி வட கிழக்கு
1. யா/409 புலோலி மத்தி
1. யா/410 புலோலி மேற்கு
1. யா/411 புலோலி தென் கிழக்கு
1. யா/412 புலோலி வட மேற்கு
1. யா/413 புலோலி கிழக்கு
1. யா/414 புலோலி தெற்கு
1. யா/415 மந்திகை
1. யா/416 வல்லிபுரம்
1. யா/417 துன்னாலை வடக்கு
# யாழ்ப்பாண கிராம அலுவலர் பிரிவுகள்

## கிராம சேவையாளர் பிரிவு

### மருதங்கேணி

1. யா/418 மணற்காடு
1. யா/419 குடத்தனை
1. யா/420 குடத்தனை வடக்கு
1. யா/421 அம்பன்
1. யா/422 பொற்பதி
1. யா/423 நாகர்கோவில் கிழக்கு
1. யா/424 நாகர்கோவில் மேற்கு
1. யா/425 நாகர்கோவில் தெற்கு
1. யா/426 செம்பியன்பற்று வடக்கு
1. யா/427 செம்பியன்பற்று தெற்கு
1. யா/428 மருதங்கேணி
1. யா/429 வத்திராயன்
1. யா/430 உடுத்துறை
1. யா/431 ஆழியவளை
1. யா/432 வெற்றிலைக்கேணி
1. யா/433 முள்ளியான்
1. யா/434 போக்கறுப்பு வேதக்குளம்
1. யா/435 சுண்டிக்குளம்  
- http://www.yarlmann.lk/jaffnaGS/
- http://www.ds.gov.lk/dist_jaffna/tamil/admin3.php
# உடுவில் மகளிர் கல்லூரி

**உடுவில் மகளிர் கல்லூரி** (*Uduvil Girls' College*) இலங்கையில், யாழ்ப்பாண மாவட்டதில் உடுவில் கிராமத்தில் அமைந்துள்ளது. பெண்கள் பாடசாலையான உடுவில் மகளிர் கல்லூரி யாழ்ப்பாணத்தின் பிரபலமான பாடசாலைகளுள் ஒன்றாகும். 1824 ஆம் ஆண்டில் அமெரிக்க மிசனரியினைச் சார்ந்த ஹரியற் வின்சிலோ அம்மையாரால் பெண்கள் தங்கிப் படிப்பதற்கான வதிவிட வசதியுடன் நிறுவப்பட்டது. தெற்கு ஆசியாவிலேயே பெண்கள் தங்கிப் படிப்பதற்கான வதிவிட வசதியுடன் அமைக்கப்பட்ட முதலாவது பெண்கள் கல்லூரி இதுவேயாகும். ஹரியற் வின்சிலோ அம்மையாரே இக்கல்லூரியின் முதல் அதிபராகவும் இருந்தார்.
# பரப்புக் கவர்ச்சி

**பரப்புக் கவர்ச்சி** (*Adsorption*) என்பது ஒரு புறப்பரப்புப் பண்பாகும். கரைசல்களின் புறப்பரப்பில் இப்பண்பு காணப்படுகிறது. ஒரு திரவம் அல்லது திண்மத்தின் பரப்பின் மீது ஒரு சேர்மத்தின் செறிவு அதிகரிப்பதே பரப்புக் கவர்ச்சி ஆகும். மேலும் இதனை அணுக்கள், அயனிகள், இரட்டை மூலக்கூறுகள் அல்லது வாயு மூலக்கூறுகள், திரவம், கரைந்த திண்மங்கள் ஆகியவை ஒரு பரப்பின் மீது ஒட்டிக் கொள்ளும் பண்பு என்றும் கூறலாம். இரண்டு நிலைமைகள் சந்திக்கும் எல்லையில் ஒரு சேர்மத்தின் செறிவு இரண்டு நிலைமைகளிலும் உள்ளதை விட அதிகமாக இருக்குமானால் அச்சேர்மம் பரப்பினால் கவரப்பட்டுள்ளது எனலாம். இப்பண்பையும் பரப்புக் கவர்ச்சி எனலாம்.  
வாயுவையோ ஆவியையோ கரைசலிலுள்ள கரைபொருளையோ எடுத்துக் கொள்ளும் திண்மம் **பரப்புக் கவரும் பொருள்** (*Adsorbent*) என்றும் திண்மத்தின் புறப்பரப்பில் படிந்துள்ள வாயு அல்லது கரைபொருள் **பரப்புக் கவரப்பட்ட பொருள்** (*Adsorbate*) என்று அழைக்கப்படும்.  
பரப்புக் கவர்ச்சி இரு வகைப் படும். அவை இயல்பு பரப்புக் கவர்ச்சி மற்றும் வேதிப் பரப்புக் கவர்ச்சி இயல்பு பரப்பு கவர்ச்சி என்பது பிணைப்பு அற்றது மற்றும் வலுவற்றது. வேதி பரப்புக் கவர்ச்சி என்பது பிணைப்புகொண்டது மற்றும் வலுவுடையது.
# பரப்புக் கவர்ச்சி

## இதனையும் பார்க்க

- பரப்பு விடுகை  
- தமிழ்நாட்டுப் பாடநூல் கழகம்
# காற்றடக்கல்

**காற்றடக்கல்** என்பது, காங்கிறீட்டுக் கலவையுள் நுண்ணிய காற்றுக் குமிழிகளை நெருக்கமாகவும் ஒருதன்மைத்தாகப் பரவியிருக்கும்படியும் வேண்டுமென்றே உருவாக்குவதற்கான ஒரு வழிமுறை ஆகும். காங்கிறீட்டு இறுகியதும் இக் குமிழிகள் அதன் ஒரு பகுதியாக ஆகிவிடுகின்றன. தற்செயலாகக் காற்றடக்கப்பட்ட காங்கிறீட்டு முன்னரே சில இடங்களில் அறியப்பட்டிருந்தாலும், காங்கிறீட்டின் தன்மைகளை மேம்படுத்துவதற்காக வேண்டுமென்றே செய்யும் காற்றடக்கல் கடந்த 45 ஆண்டு காலமாகவே இருந்து வருகிறது. காங்கிறீட்டில் மட்டுமன்றி சீமெந்துச் சாந்து, சிப்சம் சாந்து போன்றவற்றிலும் காற்றடக்கல் செய்வது உண்டு.  
காங்கிறீட்டில் காற்றடக்கல் பல காரணங்களுக்காகச் செய்யப்படுகின்றது. முக்கியமாக நீர் உறையும் தட்பவெப்பம் கொண்ட பகுதிகளில் காங்கிறீட்டினால் உறிஞ்சப்படும் நீர் உறைந்து உருகுவதால் காங்கிறீட்டுப் பாதிக்கப்பட்டு நீண்டநாள் பயன்பட முடியாமல் போகிறது. காற்றடக்கப்பட காங்கிறீட்டு இந்த நிலைமைகளைத் தாக்குப் பிடிக்க வல்லது. இறுகுவதற்கு முன்னர் காற்றடக்கிய காங்கிறீட்டு சாதாரண காங்கிறீட்டைவிடக் கையாள்வதற்கு இலகுவானது. அத்தோடு இது நிறையும் குறைவானது. காங்கிறீட்டுக் கலவையில் சில வேதிச் சேர்மங்களையும் சேர்ப்பதன் மூலம் காற்றடக்கல் செய்யப்படுகிறது.
# பாதுகாப்புப் பொருட்கள் கிடங்குகள் மேம்பாட்டு ஆய்வகம் (இந்தியா)

**பாதுகாப்புப் பொருட்கள் கிடங்குகள் மேம்பாட்டு ஆய்வகம்** (*Defence Materials and Stores Research and Development Establishment*) என்பது இந்தியா நடுவண் அரசின் பாதுகாப்பு அமைச்சகத்தின் மேற்பார்வையில் செயல்படும் பாதுகாப்பு ஆராய்ச்சி மற்றும் வளர்ச்சி அமைப்பின் (டி. ஆர். டீ. ஓ) கீழ் செயல்படும் ஒரு ஆராய்ச்சி மையமாகும். இவ்வாய்வகம் உத்தரப்பிரதேச மாநிலத்தில் கான்பூரில் தபால் நிலையத்தின் அருகாமையில் கிராண்ட் ட்ரன்க் சாலையில் அமைந்துள்ளது. இந்திய இராணுவத்திற்குத் தேவைப்படும் பொருட்களை ஆராய்ச்சிகள் மூலம் மேம்படுத்தி வழங்குவதற்காக இந்த ஆய்வகம் செயல்படுகிறது. அவற்றில் இராணுவத்தினருக்குத் தேவையான பாதுகாப்பு ஆடைகள், பாதுகாப்பு அணிகலன்கள், பாதுகாப்புக் கருவிகள் ஆகியவையும் அடங்கும்.  
1929 ஆம் ஆண்டில் சேணமும் மிதியும் (Harness & Saddlery) ஆகிய காரணிகளுக்காக இங்கு செயல்பட்டு வந்த பல்பொருள் அங்காடியே நாளடைவில் பெயர் மாற்றம் அடைந்து "பாதுகாப்புப் பொருட்கள் கிடங்குகள் மேம்பாட்டு ஆய்வகம்" என்ற வகையில் உருமாறி செயல்படத் துவங்கியது.
# இலங்கையில் போர் குற்றங்கள் (நெருக்கடிக் குழு அறிக்கை)

**இலங்கையில் போர் குற்றங்கள்** தொடர்பாக அனைத்துலக நெருக்கடிக் குழு ஒரு விரிவான அறிக்கையை மே 2010 இல் வெளியிட்டத்து. அதில் இலங்கை அரசும் விடுதலைப் புலிகளும் போர் குற்றத்தில் ஈடுபட்டதாக குற்றம் சாட்டுகிறது. இந்த போர் குற்றங்கள் இலங்கைப் போரின் கடந்த 30 ஆண்டுகளில் பார்க்க மிக மோசனதாகவும் இது குறிக்கிறது. ஒரு அனைத்துலக விசாரணையை மேற்கொள்ள தமக்கு போதிய ஆதாரங்கள் உள்ளதாகக் குறிப்பிடுகிறது.  
குறிப்பாக தமக்கு பின்வரும் விடயங்கள் தொடர்பாக அனைத்துல விசாரணை ஒன்றை ஏற்படுத்த தமக்கு ஆதாரங்கள் உள்ளதாக இந்த அறிக்கை கூறுகிறது:
# இலங்கையில் போர் குற்றங்கள் (நெருக்கடிக் குழு அறிக்கை)

## இலங்கை அரசு

### பொதுமக்கள் மீது திட்டமிட்டு எறிகணை வீச்சு

சனவரியில் இருந்து, அரசும், படைத்துறையும் மக்களை அரசு கூறிய பாதுகாப்பு வலையத்துக்குப் போகச் சொன்னார்கள். பின்னர் மிகக் கடுமையாக, கூடுதல் வீச்சுடன் அந்த இடங்களுக்கு எறிகணை வீசினார்கள். இது மே வரை நடந்தது. இந்த இடங்கள், அதன் பரப்பளவு, அங்கு இருந்த மக்கள், அவர்களின் பாதிப்புகள் பற்றி அரசுக்கும், படைத்துறைக்கும் நன்றாகத் தெரிந்திருந்தும் இப்படிச் செய்தார்கள்.
# இலங்கையில் போர் குற்றங்கள் (நெருக்கடிக் குழு அறிக்கை)

## இலங்கை அரசு

### மருத்துவமனைகள் மீது திட்டமிட்ட எறிகணை வீச்சு

நிறைந்த காயப்பட்டவர்களையும், நோயாளிகளையும் கொண்ட நிரந்தர தற்காலிக மருத்துவமனைகள் மீது படைத்துறை எறிகணைத் தாக்குதல்களைச் செய்தது. இவர்களுக்கு இந்த மருத்துவமனைகள் எங்கு இருந்தன என்ற துல்லியமான தகவல் தெரிந்திருந்தும் தாக்குதல் நடத்தினர். இத்தகையை தாக்குதலில் போது ஐ.நா வினதும், செஞ்சிலுவைச் சங்கத்தினது ஊழியர்கள் இந்த தாக்குதல்கள் தொடர்பாக அரசுக்கு அறிவித்த வண்ணம் இருந்தனர், அப்படி இருந்தும் இந்தத் தாக்குதல்கள் தொடர்ந்தன. இவை மே மட்டும் தொடர்ந்தன. இதனால் மக்கள் இவற்றை விட்டு வெளியேறினர்.
# இலங்கையில் போர் குற்றங்கள் (நெருக்கடிக் குழு அறிக்கை)

## இலங்கை அரசு

### மனிதநேய பணிகள் மீது திட்டமிட்டுத் தாக்குதல்

எங்கு மனித நேயப் பணிகல் இடம்பெறுகின்றன, எங்கு உணவு விநியோகிக்கப்படுகிறது என்று துல்லியமாகத் தெரிந்து இருந்தும், படைத்துறை தொடர்ச்சியாக அந்த இடங்களை நோக்கி எறிகணைகள் வீசினர். இந்த இடங்கள் மனிதநேயப் பணியார்களாலும், வாகங்கள் மற்றும் உபகரணங்களாலும், பொதுமக்களாலும் நிறைந்திருந்தன. அடிப்படை மனித நேய உதவியை வழங்குவதிலும், பெறுவதில் ஈடுபடுகையில் பலர் கொல்லப்பட்டனர்.
# இலங்கையில் போர் குற்றங்கள் (நெருக்கடிக் குழு அறிக்கை)

## விடுதலைப் புலிகள்

### திட்டமிட்டு பொது மக்களைச் சுடுதல்

சண்டை இடத்தை விட்டு வெளியேறி, அரச கட்டுப்பாடு உள்ள இடங்களுக்கு செல்ல முயன்ற மக்கள் மீது விடுதலைப் புலிகள் சுட்டுக் பல பொது மக்களைக் கொன்றார்கள், காயப்படுத்தினர்.
# இலங்கையில் போர் குற்றங்கள் (நெருக்கடிக் குழு அறிக்கை)

## விடுதலைப் புலிகள்

### திட்டமிட்டு பொது மக்களை இன்னல்படுத்தல்

சண்டை இடத்தை விட்டு மக்கள் வெளியேறுவதை விடுதலைப் புலிகள் அனுமதிக்கவில்லை. எறிகணை வீச்சு, அடிப்படை வசதிகள் இன்மை, காயப்பட்டோர், சாகக் கிடந்தோர் என எவற்றையும் விடுதலைப் புலிகள் பொருட்படுத்தவில்லை. மேலும் பொது மக்களை சண்டை பிடிக்க, அல்லது இதர வேலைகளுக்கு கட்டாயப் பணியில் ஈடுபடுத்தினர். குடும்ப உறுப்பினர்கள் அதை எதிர்த்தால், அவர்களை தண்டித்தார்கள்.
# குரூசிஃபிக்ஸ் ஹில் சண்டை

**குரூசிஃபிக்ஸ் ஹில் சண்டை** (*Battle of Crucifix Hill*) என்பது இரண்டாம் உலகப் போரின் மேற்குப் போர்முனையில் நேச நாடுகளுக்கும், நாசி ஜெர்மனிக்கும் நடந்த ஒரு சண்டை. இது சிக்ஃபிரைட் கோடு போர்த்தொடரின் ஒரு பகுதி. நாசி ஜெர்மனியின் ஆஃகன் நகரைச் சுற்றி வளைப்பதில் ஈடுபட்டிருந்த அமெரிக்கப் படைகள் அந்நகர் அருகே இருந்த குன்று ஒன்றைத் தாக்கி கைப்பற்றின.  
அக்டோபர் 1944ல் அமெரிக்கப் படைகள் ஆஃகன் நகரைக் கைப்பற்றும் முயற்சியில் இறங்கின. நகரைச் சுற்றி வளைக்கும் முயற்சியின் பகுதியாக அதன் அருகிலிருந்த குன்றைக் கைப்பற்ற முயன்றன. அக்குன்றின் மீது சிலுவை ஒன்று நிறுவப்பட்டிருந்ததால் அது சிலுவைக் குன்று (Crucifix Hill) என்று அமெரிக்கப் படைகளால் அழைக்கப்படலாயிற்று. அரண்நிலைகள் நிறைந்த அக்குன்றை 246வது ஜெர்மானிய வோல்க்ஸ்கிரெனேடியர் டிவிசனைச் சேர்ந்த படைப்பிரிவுகள் பாதுகாத்து வந்தன. அமெரிகக 1வது தரைப்படை டிவிசனைச் சேர்ந்த 1வது பட்டாலியன், (18வது ரெஜிமண்ட்) அக்குன்றைத் தாக்கி அக்டோபர் 8, 1944ல் கைப்பற்றியது.
# இலங்கைக்கான மக்கள் தீர்ப்பாயம்

**இலங்கைக்கான மக்கள் தீர்ப்பாயம்** என்பது இத்தாலியில் உள்ள நிரந்தர மக்கள் தீர்ப்பாயத்தின் ஒரு அலகு ஆகும். இந்த தீர்ப்பாயம் எந்தவித சட்ட அதிகாரத்தையும் கொண்டது அல்ல. எனினும் பல நாடுகளைச் சேர்ந்த முக்கிய 10 வரையான நடுவர்களை இது கொண்டது. இந்த தீர்ப்பாயத்தின் முதற்கட்ட முடிவுகள் சனவரி 2010 நடத்தப்பட்ட Irish Forum for Peace in Sri Lanka வெளியிடப்பட்டன.
# இலங்கைக்கான மக்கள் தீர்ப்பாயம்

## முதற்கட்ட முடிவுகள்

1. இலங்கை அரசும், படைத்துறையும் போர் குற்றம் உள்ளவர்கள்.
1. இலங்கை அரசும், படைத்துறையும் மானுடத்துக்கு எதிரான குற்றங்கள் உள்ளவர்கள்.
1. இந்த குற்றச்சாட்டுக்கள் மேலதிக விசாரணையை தேவையாக்குகின்றன.
1. அனைத்துலகச் சமூகம், குறிப்பாக ஐக்கிய இராச்சியமும், ஐக்கிய அமெரிக்காவும் பேச்சுவார்த்தைகள் தோல்வியடைந்ததற்கு இணைந்த பொறுப்பை பெறுகின்றன.
# திருமலை சீனிவாசன்

**திருமலை ஈச்சம்பாடி சீனிவாசன்** (பரவலாக **டி. ஈ. சீனிவாசன்** அக்டோபர் 26, 1950 – திசம்பர் 6, 2010) தமிழ்நாட்டைச் சேர்ந்த 1980-1981 காலத்தில் தேது மற்றும் ஒருநாள் துடுப்பாட்டப் போட்டிகளில் பங்கேற்ற முன்னாள் இந்திய துடுப்பாட்ட வீரர்.
சீனிவாசன் சென்னையில் பிறந்தவர். 1977-78 பருவத்தில் துலீப் கோப்பை பந்தயமொன்றில் தென்பிராந்தியத்திற்காக 112 ஓட்டங்கள் எடுத்தபோது தேர்வாளர்களின் கவனத்தைப் பெற்றார். இதனைத் தொடர்ந்து 1980-81 தியோதர் கோப்பை இறுதி ஆட்டத்தில் 129 ஓட்டங்கள் எடுத்தும் இரானி கோப்பை பந்தயதில் தில்லிக்கு எதிராக ஆட்டமிழக்காது சதம் அடித்தும் தமது சீரான ஆட்டத்திறனை வெளிப்படுத்தினார். இதனால் ஆத்திரேலியா மற்றும் நியூசிலாந்து பந்தயத் தொடருக்கு தெரிந்தெடுக்கப்பட்டார். ஆயினும் அப்பந்தயத் தொடரில் அவர் ஆடிய இரு ஒருநாள் போட்டிகளிலும் அவரால் ஓர் தாக்கம் ஏற்படுத்த முடியவில்லை; ஆக்லாந்தில் நடந்த நியூசிலாந்திற்கு எதிரான தேர்வுப் போட்டியிலும் 48 ஓட்டங்களே எடுத்தார்.  
தமது அறுபதாவது வயதில் மூளைப் புற்றுநோயால் ஆறு திசம்பர் 2010 அன்று சென்னையில் மரணமடைந்தார்.
# புத்ததேவ் பட்டாசார்யா

**புத்ததேவ் பட்டாசார்யா** (சிலநேரங்களில் **புத்ததேவ் பட்டாசார்ஜி**; Buddhadeb Bhattacharjee, 1 மார்ச் 1944 – 8 ஆகத்து 2024) ஓர் இந்தியபொதுவுடமை அரசியல்வாதி. நவம்பர் 6, 2000 முதல் மே 18, 2011 வரை மேற்கு வங்காள முதலமைச்சராகப் பணியாற்றினார். சி.பி.எம் கட்சியின் பொலிட்பீரோ உறுப்பினராகவும் பணியாற்றினார்.
# புத்ததேவ் பட்டாசார்யா

## இளமையும் கல்வியும்

1944ஆம் ஆண்டு கொல்கத்தாவில் ஓர் பெருமை வாய்ந்த குடும்பத்தில் பிறந்தார். புகழ்பெற்ற புரட்சிக்கவி **சுகந்தா பட்டாசார்யா** இவரது தந்தையின் ஒன்றுவிட்ட சகோதரர்.துவக்கக் கல்வியை சைலேந்திர சர்க்கார் வித்தியாலயாவில் பெற்றார். கொல்கத்தாவின் பிரெசிடென்சி கல்லூரியில் வங்காள இலக்கியம் பயின்று இளங்கலைப் பட்டம் பெற்றவர்.
# புத்ததேவ் பட்டாசார்யா

## அரசியல் வாழ்வு

1964ஆம் ஆண்டு தமது பட்டப்படிப்பை முடித்தவுடன் அரசியலில் சிபிஎம் முதன்மை உறுப்பினராக நுழைந்தார்.விரைவிலேயே சனநாயக இளைஞர் கூட்டமைப்பின் மாநில செயலராக நியமிக்கப்பட்டார். 1977ஆம் ஆண்டு மாநிலச் சட்டப் பேரவைத் தேர்தல்களில் காசிப்பூர் தொகுதியிலிருந்து தேர்ந்தெடுக்கப்பட்டார். அம்முறை முதன்முறையாக இடதுசாரி அமைச்சு மாநிலத்தில் பொறுப்பேற்றது. இவ்வமைச்சில் தகவல் மற்றும் பண்பாட்டுத்துறை அமைச்சராகப் பொறுப்பேற்றார். வங்காள இலக்கிய மேம்பாட்டிற்கு சிறப்பாகப் பணியாற்றினார்.1982ஆம் ஆண்டு தேர்தலில் காசிப்பூர் தொகுதியில் தோல்விகண்டபின் 1987ஆம் ஆண்டு ஜாதவ்பூர் தொகுதிக்கு மாறி அங்கு வெற்றி கண்டார்.
# புத்ததேவ் பட்டாசார்யா

## விருது

- பத்ம பூசண் விருது (2022)
# உமர் அப்துல்லா

**உமர் அப்துல்லா** (, ), (பிறப்பு 10 மார்ச்சு 1970 ஐக்கிய இராச்சியம்) ஓர் இந்திய காசுமீர அரசியல்வாதி. காசுமீரத்தின் "முதல் குடும்பம்" என அறியப்படும் சேக் அப்துல்லா குடும்பத்தின் வாரிசு..  
இதற்கு முன்னர் சம்மு காசுமீரின் ஸ்ரீநகர் தொகுதியிலிருந்து 14வது மக்களவை உறுப்பினராகத் தேர்ந்தெடுக்கப்பட்டார். சூலை 23, 2001ஆம் ஆண்டு முதல் திசம்பர் 23, 2002 வரை அடல் பிகாரி வாச்பாய் தலைமையில் அமைந்த தேசிய சனநாயக கூட்டணி அரசில் வெளியுறவுத்துறை இணையமைச்சராகப் பணியாற்றினார். அக்டோபர் 2002வில் அமைச்சுப் பதவியிலிருந்து விலகி கட்சிப்பணியில் கவனம் செலுத்திட விரும்பினார். பிரதமர் அவரது விலகல் கடிதத்தை ஏற்காது பதவியில் நீடிக்க வற்புறுத்தினார்.ஆயினும் இறுதியில் 23 திசம்பர் 2002 அன்று அவரது விலகல் குடியரசுத்தலைவரால் ஏற்றுக்கொள்ளப்பட்டது.  
இவரது தாத்தா சேக் அப்துல்லா 1932ஆம் ஆண்டில் காசுமீரின் முதல் அரசியல் கட்சியைத் துவக்கியவர்.1948-53 காலத்தில் சம்மு காசுமீர பிரதம மந்திரியாகவும் பின்னர் 1975 மற்றும் 1977 ஆம் ஆண்டுகளில் முதலமைச்சராகவும் இருந்தவர். இவரது தந்தை பரூக் அப்துல்லாவும் 1982,1986 மற்றும் 1996ஆம் ஆண்டுகளில் முதலமைச்சராகப் பணியாற்றியவர். இவர்களது வழித்தோன்றலாக உமரும் 1998ஆம் ஆண்டு அரசியலில் ஈடுபட்டு மக்களவைத் தேர்தலில் நான்குமுறை வெற்றி கண்டார். தமது தந்தையிடமிருந்து கட்சித்தலைமையை 2002ஆம் ஆண்டு ஏற்றுக்கொண்டார்.  
2024 சம்மு காசுமீர் சட்டப் பேரவைத் தேர்தலில், அப்துல்லாவின் ஜம்மு காஷ்மீர் தேசிய மாநாட்டுக் கட்சி மறறும் அதன் கூட்டணிக் கட்சிகள் 49 தொகுதிகளில் வெற்றி பெற்றுள்ளன.
# இணைக் கணிப்பீடு

**இணைக் கணிப்பீடு** (*Parallel computing*) என்பது ஒருவகையான கணக்கிடுதல் முறையாகும், இதில் பல கணக்கீடுகள் ஒரே நேரத்தில் செய்யப்படுகிறது, இது பெரும் கணக்குகள் அவ்வப்போது சிறுசிறு கணக்குகளாகப் பிரிக்கப்பட்டு பின்னர் அவை ஒருங்கிசையும் முறையில் ("இணையாக") தீர்க்கப்படும் என்னும் கொள்கையின் கீழ் இயங்குகிறது. பல்வேறு விதமான இணைக் கணிப்பீடு முறைகள் இருக்கின்றன: நுண்மி-நிலை, நெறிமுறைக் கட்டளை நிலை, தரவு மற்றும் செயல் இணைச் செயற்பாடு. இணைச் செயற்பாடு பல ஆண்டுகளாக பயன்படுத்தப்பட்டிருக்கிறது, முக்கியமாக உயர் செயல்பாட்டு கணிப்பீடுகளில், ஆனால் அதிர்வெண் அளவிடுதலைத் தடுக்கும் மெய்யியல் கட்டுப்பாடுகள் காரணமாக சமீப காலங்களில் இதன் மீதான ஆர்வம் பெருகியிருக்கிறது. சமீப காலங்களில் கணினிகளின் மின்ஆற்றல் பயன்பாடு (மேலும் இதன் விளைவாக வெப்ப உற்பத்தி) ஒரு பெரும் விஷயமாக இருப்பதால், கணினி கட்டமைப்புகளில் இணைக் கணிப்பீடு மோலோங்கிய கருத்தியலாக ஆகியிருக்கிறது, முக்கியமாக பன்மடங்கு உள்ளீட்டு செயலிகள் வடிவில்.  
இணைச் செயற்பாட்டினை வன்பொருள் ஆதரிக்கும் நிலைக்கு ஏற்ப இணைக் கணினிகள் தோராயமாக வகுக்கப்படலாம் — பன்மடங்கு-உள்ளீடு மற்றும் பன்மடங்கு செயலி கணினிகள் ஒரு ஒற்றை அமைப்புக்குள்ளாகவே பன்மடங்கு செயல்படுத்தும் கூறுகளைக் கொண்டிருக்கின்றன, அதே நேரத்தில் கிளஸ்டர்கள், எம்பிபிகள் மற்றும் கிரிட்கள்கள் அதே பணியில் வேலை செய்வதற்குப் பல கணினிகளைப் பயன்படுத்துகின்றன. மேம்பட்ட இணைக் கணினி கட்டமைப்புகள் சில நேரங்களில் ஒரு குறிப்பிட்ட பணியைத் துரிதப்படுத்துவதற்குப் பாரம்பரியமிக்க செயலிகளுடன் இணைத்தே பயன்படுத்தப்படுகிறது.  
இணைக் கணினி நிரல்களை எழுதுவது வரிசைமுறையிலான ஒன்றை எழுதுவதை விட கூடுதல் கடினமானது, ஏனெனில் உடன்நிகழ்வுகள் பல்வேறு புதிய வகை ஆற்றல் உடைய மென்பொருள் வழுக்களை அறிமுகப்படுத்திக்கொண்டேயிருக்கிறது, அவற்றுள் பந்தய நிலையிலானவை தான் மிகப் பொதுவாக இருப்பது. நல்ல இணை திட்ட செயல்பாட்டைப் பெறுவதற்கு வெவ்வேறு துணைப்பணிக்களுக்கிடையில் இருக்கும் கருத்துப்பரிமாற்றம் மற்றும் ஒரே கால நிகழ்வு தான் எப்போதும் ஒரு பெரும் தடையாக இருக்கிறது.  
இணைப்படுத்துதலின் விளைவாக ஒரு நிரலின் வேகப்படுத்தல் அம்தாலின் விதிமுறை என கண்டறியப்பட்டுள்ளது.
# இணைக் கணிப்பீடு

## பின்னணி

கணினி மென்பொருள் பொதுவாக வரிசைமுறையிலான கணக்கீடுகளுக்காக எழுதப்பட்டது. ஒரு கணக்கிற்கான தீர்வைக் காண்பதற்கு ஒரு படித்தீர்வு கட்டமைக்கப்பட்டு நெறிமுறை கட்டளைகளின் ஒரு தொடர் ஓட்டமாக நடைமுறைப்படுத்தப்படுகிறது. இந்த நெறிமுறைகள் ஒரு கணினியில் மையச் செயற்பகுதியாக செயல்படுத்தப்படுகிறது. ஒரு நேரத்தில் ஒரே ஒரு நெறிமுறை தான் செயல்படுத்தப்படும், அந்த நெறிமுறை முடிவடைந்தவுடன் அடுத்த நெறிமுறை செயல்படுத்தப்படும்.  
ஆனால் இணைக் கணிப்பீடுகளோ ஒரு கணக்கினைத் தீர்ப்பதற்கு ஒரே நேரத்தில் பன்மடங்கு செயலிக் கூறுகளைப் பயன்படுத்துகின்றன. ஒவ்வொரு செயலிக் கூறும் தன்னுடைய படித்தீர்வின் பாகத்தை ஒரேநேரத்தில் மற்றவற்றுடன் சேர்ந்து செயல்படுத்தும் விதமாக கணக்கினைச் சார்பற்ற பாகங்களாகப் பிரிப்பதன் மூலம் இது சாத்தியப்படுகிறது. செயலிக் கூறுகள் பல்வேறு வகையினதாகவும், பன்மடங்கு செயலிகளைக் கொண்ட ஒற்றைக் கணினி, பல்வேறு வலைப்பின்னலில் இணைக்கப்பட்ட கணினிகள், மேம்பட்ட வன்பொருள் அல்லது இவை அனைத்தையும் இணைந்த ஒன்று போன்ற மூலங்களைக் கொண்டவைகளாகவும் இருக்கலாம்.  
எனினும் ஒரு சில்லின் மின்ஆற்றல் பயனீடு P = C × V<sup>2</sup> × F என்னும் சமன்பாட்டால் கொடுக்கப்பட்டுள்ளது, இங்கு P என்பது மின்ஆற்றல், C என்பது ஒவ்வொரு கடிகார சுழற்சியால் மின்மாற்றம் செய்யப்படும் மின் தேக்கத்திறன் (உள்ளீடுகள் மாற்றம்கொள்ளும் டிரான்சிஸ்டர்களின் எண்ணிக்கைக்கு விகிதசமமாக), V என்பது மின்னழுத்தம் (voltage) மற்றும் F என்பது செயலி அலைவெண் (நொடியில் ஏற்படும் சுழற்சிகள்). அலைவெண்களில் அதிகரிக்கச் செய்வது ஒரு செயலியில் பயன்படும் மின்ஆற்றலின் அளவை அதிகரிக்கும். செயலி மின்ஆற்றல் பயன்பாட்டை அதிகரிக்கச் செய்தது, இறுதியில் இண்டெல்லின் மே 2004 ஆம் ஆண்டு தன்னுடைய தேஜாஸ் மற்றும் ஜேஹாக் செயலிகளை ரத்து செய்யும் நிலைமையை ஏற்படுத்தியது, மேலோங்கிய கணினி கட்டமைப்பு என்னும் கருத்தியலாக இருந்த அலைவெண் மதிப்பிடுதலின் முடிவு என பொதுவாகக் குறிப்பிடப்படுகிறது.  
ஒரு நுண்செயலியில் இருக்கும் டிரான்சிஸ்டரின் அடர்த்தி ஒவ்வொரு 18 முதல் 24&nbsp;மாதங்களில் இரட்டிப்பாகிறது என்று மோர்ஸ் விதி பட்டறிவான அவதானிப்பாக இருக்கிறது. மின்ஆற்றல் பயனீட்டுச் சிக்கல்கள் மற்றும் அதன் முடிவைப் பற்றிய தொடர்ச்சியான முன் கணிப்புகள் இருந்தபோதிலும் மோர்ஸ் விதி இன்னமும் நடைமுறையில் இருக்கிறது. அலைவெண் மதிப்பிடுதல் முடிவுக்கு வந்ததைத் தொடர்ந்து, இந்தக் கூடுதல் டிரான்சிஸ்டர்கள் (அலைவெண் மதிப்பிடுதலுக்கு இனிமேற்கொண்டு பயன்படுத்தப்படாதவை) இணைக் கணிப்பீடுகளில் கூடுதல் வன்பொருளைச் சேர்ப்பதற்குப் பயன்படுத்தப்படலாம்.
# இணைக் கணிப்பீடு

## பின்னணி

### அம்தால்ஸ் விதி மற்றும் குஸ்டாஃப்ச்ன்ஸ் விதி

அனுகூலமாக, இணைப்படுத்துதலின் மூலமான வேகமாக்கல் நேரோட்டமுடையதாக இருக்கும் - செயலிக்கூறுகளின் எண்ணிக்கையை இரட்டிப்பாக்குவது இயக்க நேரத்தைப் பாதியாகக் குறைக்கும் மேலும் இரண்டாவது முறையாக இரட்டிப்பாக்குவது இயக்க நேரத்தை மீண்டும் பாதியாகக் குறைக்கும் எனினும் குறைந்த அளவு இணை படித்தீர்வுகளே அனுகூலமான வேகப்படுதலை எட்டும். அவற்றில் பெரும்பாலானவை, சிறு எண்ணிக்கையிலான செயலிக் கூறுகளுக்கு கிட்டத்தட்ட ஒரு நேரோட்ட வேகப்படுதலைக் கொண்டிருக்கின்றன, இது அதிக எண்ணிக்கையிலான செயலிக் கூறுகளுக்கு ஒரு நிலையான மதிப்பீடாக மட்டப்படுத்தப்படுகிறது.  
ஒரு இணைக் கணிப்பீடு இயங்குதளத்தில் இருக்கும் படித்தீர்வின் உள்ளார்ந்த வேகப்படுத்துதல் அம்தால்ஸ் விதி முறையால் வழங்கப்படுகிறது, இது முதன்முதலில் ஜீன் அம்தால் அவர்களால் 1960 ஆம் ஆண்டுகளில் முறைப்படுத்தப்பட்டது. அம்தால்சின் விதி கூறுவதாவது, இணைப்படுத்தமுடியாத நிரலின் ஒரு சிறு பகுதி இணைப்படுத்தப்படுதலில் கிடைக்கப்பெறும் ஒட்டுமொத்த வேகப்படுத்தலைக் கட்டுப்படுத்தும். எந்தவொரு பெரிய கணித அல்லது பொறியியல் கணக்கும் வழக்கமாக பல்வேறு இணைப்படுத்தப்பட்ட பாகங்களை மற்றும் பல்வேறு இணைப்படுத்தப்படாத (வரிசைமுறையிலான) பாகங்களையும் கொண்டிருக்கும். இந்தத் தொடர்புமுறை இச்சமன்பாட்டால் வழங்கப்படுகிறது:  
:<math>S = \frac{1}{1 - P}</math>  
இங்கு *S* என்பது நிரலின் வேகப்படுத்துதலைக் குறிக்கிறது (அதன் அசல் வரிசைமுறையிலான இயக்கநேரத்தின் ஒரு காரணியாக) மற்றும் *P* என்பது இணைப்படுத்தப்படக்கூடிய பின்னத்தைக் குறிக்கிறது. ஒரு நிரலின் வரிசைமுறையிலான பகுதி இயக்கநேரத்தின் 10% மாக இருந்தால், எத்தனை செயலிகள் சேர்க்கப்படுகிறது என்பது கணக்கில் எடுத்துக்கொள்ளப்படாமல், நமக்கு 10× வேகப்படுத்துதலுக்கு மிகாமல் கிடைக்காது. அதிகமான இணை செயல்படுத்தும் அலகுகளைச் சேர்ப்பதன் பயனுடைமையில் இது உயரெல்லையை இடுகிறது. "வரிசைமுறைப்படுத்தல் கட்டுப்பாடுகளால் ஒரு பணி பகுதிகளாகப் பிரிக்கப்பட முடியாதபோது கூடுதல் முயற்சியைப் பயன்படுத்துவது வேலைத் திட்டத்தில் எந்த விளைவையும் ஏற்படுத்தாது. எத்தனைப் பெண்களை ஈடுபடுத்தினாலும் ஒரு குழந்தையைப் பெற்றெடுக்கும் காலம் ஒன்பது மாதங்களே ஆகும்"  
குஸ்டாஃப்சன்ஸ் விமி என்பது கணிப்பீடுகளில் இருக்கும் மற்றொரு விதி இது அம்தாலின் விதிக்கு நெருங்கிய தொடர்புடையது. அது இவ்வாறு முறைப்படுத்தப்படலாம்:  
:<math> S(P) = P - \alpha(P-1) \, </math>  
இங்கு *P* என்பது செயலிகளின் எண்ணிக்கை, *S* என்பது வேகப்படுத்தலாகும் மற்றும் *α* என்பது செயல்முறையின் இணைப்படுத்தப்படமுடியாத பாகமாகும். அம்தாலின் விதி ஒரு நிலையான கணக்கினை மேற்கொள்கிறது மேலும் வரிசைமுறையிலான பிரிவின் அளவு செயலிகளின் எண்ணிக்கைகளின் சார்பற்றவையாக இருக்கின்றன, அதே நேரத்தில் குஸ்டாஃப்சனின் விதி இந்த ஊகங்களை மேற்கொள்வதில்லை.
# இணைக் கணிப்பீடு

## பின்னணி

### சார்ந்திருப்பவை

இணை படித்தீர்வுகளை நடைமுறைப்படுத்துவதில் தரவு சார்புடையவைகளைப் புரிந்துகொள்வது அடிப்படையான ஒன்றாகும். சார்ந்திருக்கும் கணக்கீடுகளின் (மாறுநிலைப்பாதை என அறியப்படுவது) நீண்ட தொடர்பினைக் காட்டிலும் வேறெந்த நிரலும் மிக விரைவாக இயங்கிவிடாது, ஏனெனில் தொடர்பில் இருக்கும் முந்துரிமையுடைய கணக்கீடுகளைச் சார்ந்திருக்கும் கணக்கீடுகள் வரிசைமுறையில் செயல்படுத்தப்படவேண்டும். எனினும் பெரும்பாலான படித்தீர்வுகள், சார்ந்திருக்கும் கணக்கீடுகளின் ஒரு நீண்ட தொடரினை மட்டுமே கொண்டிருப்பதில்லை; இணை முறையில் சார்பற்ற கணக்கீடுகளைச் செயல்படுத்துவதற்கான வாய்ப்புகள் வழக்கமாக இருக்கிறது.  
P<sub>i</sub> மற்றும் P<sub>j</sub> இரு நிரல் துண்டுகளாக இருக்கட்டும். பெர்ன்ஸ்டீனின் விதிமுறைகள் இவை இரண்டும் சார்பற்றவையாகவும் இணை முறையில் செயல்படுத்தப்படும்போதும் விவரிக்கின்றன. *P* <sub>*i* </sub> வுக்கு, *I* <sub>*i* </sub> அனைத்து உள்ளீட்டு வேறுபாடாகவும் *O* <sub>*i* </sub> வெளியீட்டு வேறுபாடாகவும் இருக்கட்டும் அதுபோலவே *P* <sub>*j* </sub> க்கும் இருக்கட்டும் . *P* <sub>*i* </sub> மற்றும் *P* <sub>*j* </sub> திருப்திபடுவதாக இருந்தால் அவை சார்பற்றவையாகும்.  
- <math> I_j \cap O_i = \varnothing, \, </math>
- <math> I_i \cap O_j = \varnothing, \, </math>
- <math> O_i \cap O_j = \varnothing. \, </math>  
முதல் விதிமுறையை மீறுவது ஒரு போக்கினைச் சார்ந்திருக்கும் நிலையை உண்டாக்கும், இது முதல் கூற்றுக்கு ஒத்திசைவானதாக இருக்கக்கூடிய இரண்டாவது கூற்றினால் பயன்படுத்தப்படும் விளைவினை ஏற்படுத்தும். இரண்டாவது விதிமுறை சார்புற்றிருப்பதற்கு எதிரான நிலையைப் பிரதிநிதிக்கிறது, அப்போது இரண்டாவது கூற்று (*P* <sub>*j* </sub>) முதல் வெளிப்பாடுக்கு (*P* <sub>*i* </sub>) தேவையான மாறுபாட்டை நீக்கி மேலெழுதும். மூன்றாவது மற்றும் இறுதி விதிமுறை ஒரு வெளியீட்டு சார்புடையதைப் பிரதிநிதிக்கிறது: இரு கூற்றுகள் ஒரே இடத்தில் எழுதப்படும்போது, தர்க்கரீதியாக இறுதி முடிவு கடைசியாக செயல்படுத்தப்பட்ட கூற்றிலிருந்து வரவேண்டும்.  
பின்வரும் செயல்பாடுகளைக் கருத்தில்கொள்ளவும், இது பல்வேறு வகையான சார்ந்திருப்பவைகளை எடுத்துக்காட்டுகிறது:  
1: function Dep(a, b)
2: c := a·b
3: d := 2·c
4: end function  
Dep(a, b) இல் இருக்கும் நடவடிக்கை 3, நடவடிக்கை 2 க்கு முன்னர் செயல்படுத்தப்படமுடியாது, (அல்லது இணை முறையிலும் கூட முடியாது) ஏனெனில் நடவடிக்கை 2 லிருந்து பெறும் ஒரு முடிவினை நடவடிக்கை 3 பயன்படுத்துகிறது. இது விதிமுறை 1 ஐ மீறுகிறது இவ்வாறு அது ஒரு போக்கினைச் சார்ந்திருத்தலை ஏற்படுத்துகிறது  
1: function NoDep(a, b)
2: c := a·b
3: d := 2·b
4: e := a+b
5: end function  
இந்த எடுத்துக்காட்டில் நெறிமுறைகளுக்கிடையில் எந்த சார்ந்திருத்தலும் இல்லை, அதனால் அவை அனைத்தும் இணை முறையில் இயக்கப்படலாம்.  
பெர்ன்ஸ்டீனின் விதிமுறைகள் வெவ்வேறு செயலிகளுக்கிடையில் நினைவகத்தைப் பங்குபோட்டுக்கொள்ள அனுமதிப்பதில்லை. அதற்கு அனுக்கங்களுக்கிடையில் ஒரு ஒழுங்குமுறையை நடைமுறைப்படுத்துவதற்கு அணுகல் குறியீடுகள், அடைப்புகள் அல்லது வேறு ஏதாவது ஒத்தியக்க முறைகள் போன்ற சில வழிமுறைகள் அவசியமாகிறது.
# இணைக் கணிப்பீடு

## பின்னணி

### நுண்ணிய இழையமைப்பு, செப்பமற்ற இழையமைப்பு மற்றும் இக்கட்டான இணைச் செயற்பாடு

பயன்பாட்டுச் செயலிகளின் உபப் பணிகள் எவ்வளவு அடிக்கடி ஒத்தியலவேண்டும் அல்லது ஒன்றுடன் மற்றொன்று தொடர்பு கொள்கிறது என்பதைப் பொறுத்து அவை அடிக்கடி வகைப்படுத்தப்படுகின்றன. பயன்பாட்டுச் செயலிகளின் உபப் பணிகள் ஒரு நொடிக்குப் பல முறை தொடர்பு கொள்ள வேண்டியிருந்தால் அது நுண்ணிய இழையமைப்பு இணைச் செயற்பாட்டை வெளிப்படுத்துகிறது; அது நொடிக்குப் பலமுறை தொடர்பு கொள்ளாதிருந்தால் அது செப்பமற்ற இழையமைப்பு இணைச் செயற்பாட்டை வெளிப்படுத்துகிறது மேலும் அவை எப்போதாவது அல்லது தொடர்பே கொள்ளாமல் இருந்தால் இக்கட்டுக்குரிய இணை ஆக இருக்கிறது. இக்கட்டான இணை பயன்பாடுச் செயலிகள் தான் இணைப்படுத்துவது மிகச் சுலமான ஒன்றாகக் கருதப்படுகிறது.
# இணைக் கணிப்பீடு

## பின்னணி

### நிலையாயிருக்கும் மாதிரிகள்

இணை நிராலாக்கி மொழிகள் மற்றும் இணை கணினிகள் நிலையாயிருக்கும் மாதிரியைக் (நினைவக மாதிரி என்றும் அறியப்படும்) கொண்டிருக்கவேண்டும். கணினி நினைவகத்தில் இயக்கங்கள் எவ்வாறு நிகழ்கின்றன மற்றும் விளைவுகள் எவ்வாறு ஏற்படுகின்றன என்பதற்கான விதிமுறைகளை நிலையாயிருக்கும் மாதிரி வரையறுக்கிறது.  
நிலையாயிருக்கும் மாதிரிகளில் முதலில் தோன்றியவற்றில் லெஸ்லீ லாம்போர்ட்டின் வரிசைமுறையிலான நிலையாயிருக்கும் மாதிரி ஒன்றாகும். வரிசைமுறையிலான நிலையாயிருக்கும் ஒரு இணை நிரலின் பண்பாகும், அதன் இணை செயற்பாங்கு ஒரு வரிசைமுறையிலான் நிரல் ஏற்படுத்தும் அதே முடிவுகளை இதுவும் ஏற்படுத்தும். குறிப்பாக, "ஏதோவொரு வரிசைமுறையில் எல்லாச் செயலிகளின் இயக்கங்களும் செயல்படுத்தப்பட்டிருப்பதுபோல் எந்தவொரு செயல்பாட்டின் முடிவுகளும் ஒன்றுபோலவே இருந்தால் மற்றும் ஒவ்வொரு தனிப்பட்ட செயலியின் இயக்கங்களும் அதன் செயலி வரைமுறைப்படுத்திய முறையில் இந்த வரிசைமுறையில் தோன்றினால்" ஒரு நிரல் வரிசைமுறையிலான நிலையாயிருக்கும்.  
மென்பொருள் பரிமாற்றத்துக்குரிய நினைவகம் பொதுவாக இருக்கும் நிலையாயிருக்கும் மாதிரி. மென்பொருள் பரிமாற்றத்துக்குரிய நினைவகம், அணு பரிமாற்றங்கள் என்னும் கருத்துப்படிவத்தை தரவுத்தள கோட்பாடுகளிலிருந்து பெற்று அவற்றை நினைவக அணுக்கத்திற்குப் பொருத்துகிறது.  
கணிதரீதியாக இந்த உருமாதிரிகள் பல்வேறு வழிமுறைகளில் பிரதிநிதிக்கப்படலாம். கார்ல் ஆதாம் பெட்ரியின் 1962 ஆம் ஆண்டு முனைவர் பட்ட ஆய்வேட்டில் அறிமுகப்படுத்தப்பட்ட பெட்ரி நெட், நிலையாயிருக்கும் மாதிரிகளின் விதிமுறைகளைத் தொகுத்தளிக்கும் ஆரம்ப கால முயற்சியாக இருந்தது. பின்னர் இவற்றின் மீது தரவோட்டக் கோட்பாடு உருவாக்கப்பட்டது மற்றும் தரவோட்டக் கோட்பாடுகளின் எண்ணங்களை மெய்யியலாக நடைமுறைப்படுத்த தரவோட்ட கட்டமைப்புகள் உருவாக்கப்பட்டது. 1970 ஆம் ஆண்டுகளின் இறுதிகள் முதலே இடைவினைபுரியும் கூறுகளால் உருவாக்கப்பட்ட அமைப்புகளைப் பற்றிய இயற்கணிப்புக்குரிய காரண ஆய்வை அனுமதிக்கும் விதமாக தொடர்புகொள்ளும் அமைப்புகளின் நுண்கணிதம் மற்றும் தொடர்புகொள்ளும் வரிசைமுறையிலான செயற்பாடு போன்ற செயற்பாட்டு கணிப்பு உருவாக்கப்பட்டன. π-நுண்கணிதம் போன்ற செயற்பாட்டு நுண்கணித குடும்பத்தில் மிகச் சமீபத்திய சேர்த்தல்கள் ஆற்றல்மிகு பரப்புருக்களைப் பற்றிய காரண அறிவைப் பெறுவதற்கான ஆற்றல்களைச் சேர்த்துள்ளன. லாம்போர்ட்டின் TLA+ போன்ற தருக்கமுறைகள் மற்றும் கணிதத்திறகுரிய மாதிரிகளான வரைதல் மற்றும் ஆக்டர் ஈவண்ட் வரைபடங்கள் கூட ஒருங்கிசையும் அமைப்புகளின் நடத்தையைப் பற்றி விவரிப்பதற்காக உருவாக்கப்பட்டிருக்கிறது.
# இணைக் கணிப்பீடு

## பின்னணி

### ஃப்ளைன்னின் பாகுபாட்டியல்

மைக்கல் ஜெ. ஃப்ளைன் இணை (மற்றும் வரிசைமுறையிலான) கணினிகள் மற்றும் நிரல்களுக்கான ஆரம்பகால வகைப்பாட்டு அமைப்புகளை உருவாக்கினார், இப்போது அது ஃப்ளைன்னின் பாகுபாட்டியல் என்று அறியப்படுகிறது. ஃப்ளைன் நிரல்கள் மற்றும் கணினிகளை அவை ஒரு ஒற்றைத் தொகுப்பு நெறிமுறைகள் அல்லது பன்மடங்கு தொகுப்பு நெறிமுறைகளைப் பயன்படுத்தி இயங்குகின்றனவா, இந்த நெறிமுறைகள் ஒற்றை அல்லது பன்மடங்கு தரவுத் தொகுப்புகளைப் பயன்படுத்துகின்றனவா இல்லையா என்பதைக் கொண்டு வகைப்படுத்தினார்.  
ஒற்றை-நெறிமுறை-ஒற்றை-தரவு (SISD) வகைப்பாடு ஒட்டுமொத்த வரிசைமுறையிலான நிரலுக்குச் சமமானது. ஒற்றை-நெறிமுறை-பன்மடங்கு-தரவு (SIMD) வகைப்பாடு, ஒரு பெரும் தரவு தொகுப்பில் அதே இயக்கத்தை மீண்டும் மீண்டும் செய்வதற்கான ஒரு செயலொத்ததாகும். இது பொதுவாக சமிக்கை செயல்பாட்டுப் பயன்பாடுகளில் செய்யப்படுகிறது. பன்மடங்கு-நெறிமுறை-ஒற்றை-தரவு (MISD) அரிதாக பயன்படுத்தப்படும் வகைப்பாடாகும். இதை எதிர்கொள்வதற்கான கணினி கட்டமைப்புகள் உருவாக்கப்பட்டபோதிலும் (சுருக்க அணி போன்றவை), இந்த வகைக்குப் பொருந்தக்கூடிய சில பயன்பாடுகளே உருவெடுத்தன. பன்மடங்கு-நெறிமுறை-பன்மடங்கு-தரவு (MIMD) நிரல்கள் தான் மிகப் பொதுவாகக் காணப்படும் இணை நிரல் வகைகளாகும்.  
டேவிட் ஏ. பாட்டர்சன் மற்றும் ஜான் எல். ஹென்னெச்சி ஆகியோரின் கூற்றுப்படி, "சில கணினிகள் இந்த வகைகளின் கலப்பினம்தான், ஆனால் இந்த செம்மையான மாதிரிகள் எளிமையாகவும், புரிந்துகொள்வது எளிதாகவும் மற்றும் நல்ல முதல் அணுகுதலை வழங்குவதாலும் இது நிலைகொண்டிருக்கிறது. மிகவும் பரவலாகப் பயன்படுத்தப்படும் திட்டமுமாக இது இருக்கிறது-ஒருவேளை அதன் புரிந்துகொள்ளும் தன்மையால் இருக்கலாம்."
# இணைக் கணிப்பீடு

## இணைச் செயற்பாடு வகைகள்

### நுண்மி-நிலை இணைச் செயற்பாடு

மிகப் பெரிய அளவிலான தொகையீடு (VLSI) கணினிச்-சில்லு கட்டுமானத் தொழில்நுட்பம் 1970 ஆம் ஆண்டுகளில் வருகைபுரிந்ததுமுதல் சுமார் 1986 ஆம் ஆண்டு வரையில், கணினி கட்டமைப்பில் வேகப்படுத்துதல் கணிப்பொறிச் சொல் அளவு, அதாவது ஒரு சுழற்சிக்குச் செயலி கையாளக்கூடிய தகவல்களின் அளவு, இரட்டிப்பாக்கத்தால் இயக்கப்படுகிறது. சொல் அளவை அதிகரிக்கச்செய்வது, ஒரு சொல்லின் நீளத்தைவிட பெரியதாக இருக்கும் மாறுபாடுகளின் மீதான இயக்கங்களை மேற்கொள்ள செயலி செயல்படுத்தவேண்டிய நெறிமுறைகளின் எண்ணிக்கையைக் குறைக்கிறது. உதாரணத்திற்கு ஒரு 8-நுண்ம செயலி இரண்டு 16-நுண்ம முழு எண்களைச் சேர்க்கவேண்டும், செயலி முதலில் வழக்கமான கூட்டல் நெறிமுறையைப் பயன்படுத்தி ஒவ்வொரு முழு எண்ணிலிருந்தும் 8&nbsp;கீழ்-நிலை நுண்மிகளைச் சேர்க்கவேண்டும் அதன் பின்னர் முன்னெடுத்துச் செல் உடன் கூட்டல் நெறிமுறையைப் பயன்படுத்தி 8 உயர்-நிலை நுண்மிகளையும் கீழ் நிலை கூட்டலிலிருந்து முன்னெடுத்துச் செல் நுண்மியையும் சேர்க்கவேண்டும்; இவ்வாறு ஒரு 8-நுண்ம செயலிக்கு ஒரு ஒற்றை இயக்கத்தை நிறைவுசெய்வதற்கு இரு நெறிமுறைகள் தேவைப்படுகின்றது, அதே நேரத்தில் 16-நுண்ம செயலி அதே இயக்கத்தை ஒரு ஒற்றை நெறிமுறையில் நிறைவுசெய்ய முடியும்.  
வரலாற்று ரீதியாக 4-நுண்ம நுண்செயலிகள் 8-நுண்ம பின்னர் 16-நுண்ம மற்றும் அதன் பின்னர் 32-நுண்ம நுண்செயலிகளால் மாற்றியிடப்பட்டது. 32-நுண்ம செயலிகளின் அறிமுகத்துடன் இந்தப் போக்கு பொதுவாக ஒரு முடிவுக்கு வந்தது, இரு பத்தாண்டுகளாக இது தான் பொதுப்பயன் கணிப்பீடுகளில் வழக்கமாய் இருந்துவருகிறது. சமீப காலங்களில் (2003–2004 ஆம் ஆண்டுகள்), x86-64 கட்டுமானங்களின் வருகைக்குப்பின்னர், 64-நுண்ம செயலிகள் பொதுவானவையாகிவிட்டன.
# இணைக் கணிப்பீடு

## இணைச் செயற்பாடு வகைகள்

### நெறிமுறை-நிலை இணைச் செயற்பாடு

ஒரு கணினி நிரல் என்பது, சுருக்கமாக, ஒரு செயலியால் செயல்படுத்தப்படும் நெறிமுறைகளின் தொகுப்பாகும். இந்த நெறிமுறைகள் மாற்றியமைக்கப்படலாம் மற்றும் குழுக்களாக இணைக்கப்படலாம் அவை பின்னர் நிரலின் முடிவினை மாற்றாமல் இணையில் செயல்படுத்தப்படுகிறது. இது நெறிமுறை-நிலை இணைச் செயற்பாடு என அறியப்படுகிறது. நெறிமுறை நிலை இணைச் செயற்பாடுகளின் முன்னேற்றங்கள் மத்திய 1980 முதல் மத்திய 1990 ஆம் ஆண்டுகள் வரையில் கணினி கட்டமைப்புகளில் ஆதிக்கம் செலுத்தி வந்தது.  
நவீன செயலிகள் பன்மடங்கு நிலை நெறிமுறை குழாய்த்தொடர்களைக் கொண்டிருக்கின்றன. குழாய்த்தொடரின் ஒவ்வொரு கட்டமும் அந்தக் கட்டத்தில் அந்த நெறிமுறைகளின் மீது செயலி மேற்கொள்ளும் வெவ்வேறு செயல்களுக்குப் பொருந்தியிருக்கிறது; N-கட்ட குழாய்த்தொடரினைக் கொண்டிருக்கும் ஒரு செயலி முழுமைப்படுத்தும் பல்வேறு காலகட்டங்களில் வெவ்வேறு N வரையிலான நெறிமுறைகளைக் கொண்டிருக்கலாம். ஒரு குழாய்தொடர் செயலியின் ஒழங்குமுறையான உதாரணமாக இருப்பது RISC செயலி, இது ஐந்து கட்டங்களைக் கொண்டிருக்கிறது: நெறிமுறை கொணர்தல், குறியீடு நீக்கம், செயல்படுத்தல், நினைவக அணுக்கம் மற்றும் திரும்ப எழுது. பெண்டியம் 4 செயலி 35-கட்ட குழாய்த் தொடரினைக் கொண்டிருந்தது.  
குழாய்த்தொடரமைப்பிலிருந்து பெறப்படும் நெறிமுறை-நிலை இணைச் செயற்பாடு அல்லாமல் சில செயலிகள் ஒரே நேரத்தில் ஒன்றுக்கும் மேற்பட்ட நெறிமுறைகளை வழங்கும். இவை சூப்பர்ஸ்கேலார் செயலிகள் என்று அழைக்கப்படுகின்றன. அவற்றுக்கிடையில் தரவு சார்ந்திருத்தல் இல்லாமலிருந்தால் மட்டுமே நெறிமுறைகள் ஒன்றாக இணைக்கப்படலாம். ஸ்கோர்போர்டிங் மற்றும் டோமாசுலோ படித்தீர்வு (இது ஸ்கோர்போர்டிங்கிற்கு ஒத்திருக்கிறது ஆனால் பதிவை மறுபெயரிடுதலைப் பயன்படுத்துகிறது) ஆகிய இரண்டும் தான் வரிசை முறைக்கு வெளியிலான செயல்படுத்துதல் மற்றும் நெறிமுறை நிலை இணைச் செயற்பாடுகளை நடைமுறைப்படுத்துவதற்கு மிகப் பொதுவான தொழில்நுட்பங்களாகும்.
# இணைக் கணிப்பீடு

## இணைச் செயற்பாடு வகைகள்

### தரவு இணைச் செயற்பாடு

தரவு இணைச் செயற்பாடு என்பது நிரல் முழுச்சுற்றுகளில் பொதிந்துள்ள இணைச் செயற்பாடாகும், இது இணைகளில் செயல்முறைப்படுத்தப்படவேண்டிய பல்வேறு கணிப்பீடு கணுக்களிடையே தரவைப் பகிர்ந்தளிப்பதில் கவனம் செலுத்தும். "முழுச்சுற்றுகளை இணைப்படுத்துவது அடிக்கடி ஒத்த (ஒன்றுபோலவே இருக்கும் என்பதில்லை) இயக்க வரிசை முறைகளுக்கு அல்லது பெரும் தரவுக் கட்டமைப்பின் கூறுகளின் மீது மேற்கொள்ளப்பட்டும் செயல்களுக்கு இட்டுச்செல்லும்" பல அறிவியல் மற்றும் பொறியியல் பயன்பாடுகள் தரவு இணைச் செயற்பாட்டை வெளிப்படுத்துகிறது.  
முழுச்சுற்று கொண்டு செல்லலைச் சார்ந்திருப்பவை ஒன்று அல்லது கூடுதல் முந்தைய மறுசெய்கையின் வெளியீடுகளின் முழுச்சுற்று மறுசெய்கையைச் சார்ந்தவையாக இருக்கின்றன. முழுச்சுற்று கொண்டு செல்லலைச் சார்ந்திருப்பவை முழுச்சுற்றுகள் இணைப்படுத்தப்படுவதைத் தடுக்கின்றன. உதாரணத்திற்கு, முதல் சில ஃபைபோனாக்கி எண்களை கணிப்பீடு செய்யக்கூடிய பின்வரும் போலிக்குறியீட்டை கவனிக்கவும்:  
1: PREV1 := 0
2: PREV2 := 1
4: do:
5: CUR := PREV1 + PREV2
6: PREV1 := PREV2
7: PREV2 := CUR
8: while (CUR < 10)  
இந்த முழுச்சுற்று இணைப்படுத்தப்படமுடியாது, ஏனெனில் CUR தன்னையும் (PREV2) மற்றும் PREV1 ஐயும் சார்ந்திருக்கிறது, இவை ஒவ்வொரு முழுச்சுற்று மறுசெய்கையில் கணிப்பீடு செய்யப்படுகிறது. ஒவ்வொரு மறுசெய்கையும் முந்தைய ஒன்றின் முடிவினைச் சார்ந்திருப்பதால் அவை இணையில் செயல்புரிய முடியாது. ஒரு கணக்கின் அளவு பெரிதாக ஆகவும், கிடைக்கப்பெறும் தரவு-இணைச் செயற்பாட்டின் அளவும் கூட பெரிதாக ஆகிறது.